Tania Lamarca

Tania Lamarca Celada (Gasteiz, Araba, 1980ko apirilaren 30a) gimnasta ohia eta entrenatzailea da. Atlantako Jokoetan urrezko domina lortutakoa eta bitan munduko txapelduna izandakoa.

 Bizitza 
Bost urte zituela ekin zion gimnastika erritmikoari, Gasteizen. Hasieran, Arabatxo klubean; gero, Beti Aurrera klubean. Han Estíbaliz Martínez edo Almudena Cid izan zituen lagun. 1994an Espainiako junior mailako txapeldun izan zen.

1995ean Espainiako selekzioan sartu zen, eta hantxe egon zen 1997an kaleratu zuten arte.Fitxa Taldeka Budapesteko eta Vienako munduko txapelketetan eta Atlantako Jokoetan urrezko dominak lortu zituen. Atlantan, harekin aritu ziren Estela Giménez, Nuria Cabanillas, Lorena Guréndez, Marta Baldó, Estíbaliz Martínez eta Maider Esparza.EBOren webgunea

1997ko azaroaren 15ean selekziotik kaleratu zuten, orduko selekzionatzailea zen María Fernándezek agindutako pisua baino 2,7 kilo gehiago zituelako.

2008ko apirilean, bere istorioa azaltzeko, Cristina Gallo kazetariarekin batera Lágrimas por una medalla liburua idatzi zuen.Bere bloga Egun, senarrarekin bizi da Escarrillan, eta Aitana izeneko alaba du.20 Minutos: Mis padres lloraron al leer mi libro

 Kirol lorpenak 
 Urtea  Olinpiar Jokoak  Emaitza1995Munduko Txapelketa, Vienazilarrezko domina (proba osoak) urrezko domina (pilota eta zinta)Europako Txapelketa, Pragabrontzezko domina (proba osoak eta aro) zilarrezko domina (pilota eta zinta)1996Munduko Txapelketa, Budapestzilarrezko domina (proba osoak) urrezko domina (pilota eta zinta)Olinpiar Jokoakurrezko domina (proba osoak).1997Europako Txapelketa, Patrasbrontzezko domina (pilota eta zinta)

 Erreferentziak 

Kategoria:Gasteiztarrak
Kategoria:Euskal Herriko gimnastak
Kategoria:Gimnastika entrenatzaileak
Kategoria:Olinpiar Jokoetako dominadunak gimnastikan
Kategoria:Gimnasta erritmikoak
Kategoria:1996ko Udako Olinpiar Jokoetako gimnastak
Kategoria:1996ko Udako Olinpiar Jokoetako dominadunak